cyanic-selkie/wikianc huggingface dataset:
Sivu-uoma
pienoiskuva|[[Norjassa sijaitsevaan Glommaan yhtyy oikealta sivujoki Vorma.]] thumb|Sivujoki [[Mosel yhtyy Reinin pääuomaan Saksan Koblenzissa.]] Sivu-uoma on hydrologiassa nimitys valuma-alueen uomaverkostossa sijaitsevasta virtaveden uomasta, joka yhtyy toiseen virtaveden uomaan. Sivu-uoma voi yhtyä pääuomaan tai toiseen sivu-uomaan. Sivu-uoma ei koskaan laske järveen tai mereen niin kuin pääuomat tekevät. Joen tapauksessa uomaa kutsutaan sivujoeksi, puron tapauksessa sivupuroksi ja ojana sitä kutsutaan sivuojaksi.
Vasen- ja oikea sivu-uoma
Kun seurataan uomaa, johon yhtyy sivu-uomia, erotellaan ne tulosuuntansa mukaan: oikea sivu-uoma ja vasen sivu-uoma. Kun tarkastellaan uomaa myötävirtaan eli katsotaan suuntaan, minne vesi laskee, yhtyy oikea sivu-uoma uoman oikealta puolelta ja vasen sivu-uoma vasemmalta puolelta.
Sivu-uomien identifiointi
Uomien sivu-uomaluetteloissa on ollut käytössä tapa luetella ne joensuusta alkaen. Lisäksi voidaan myös ilmoittaa sivu-uoman yhtymäkohdan etäisyys uoman joensuusta. Etäisyys on silloin mitattu uoman pituutena, joka saadaan seuraamalla sen mutkia tarkasti. Kun sivu-uomilla on omat sivu-uomansa, voidaan nekin luetteloida uomasijaintinsa perusteella. Tällaista sivu-uomien luettelointia on käytetty esimerkiksi Neuvostoliitossa, jonka vesistörekisteri on Venäjällä edelleen käytössä.
Toinen, ja varsin yksinkertainen, tapa on muodostaa uomaverkoston uomista esimerkiksi binääripuu, joka käydään läpi siihen soveltuvalla algoritmilla. Uomaverkoston tietojen tallentamista varten kullekin uoman osuudelle annetaan luettelokoodi, jonka luomiseen voisi käyttää esimerkiksi seuraavaa tapaa. Algoritmi aloittaa pääuoman joensuusta, joka on solmu 1, ja etenee uomaa 1 ylävirtaan päin. Pääuoman ensimmäisen osuuden lopussa on yhtymäkohtana solmu 2, johon tulee yläjuoksulta päin kaksi uomaa 2v ja 2o (”v” on vasen ja ”o” oikea haara). Kullekin yhtymäkohdalle annetaan numeeriset nimet (solmut 1, 2, 3, 4, ...) siinä järjestyksessä kuin ne tulevat tarkastelussa vastaan. Sivu-uoman tietorakennenimeksi voi tulla esimerkiksi ”2v–4o–8v”. Koska todellisten uomaverkostojen rakenteet ovat paljon mutkikkaampia kuin yksinkertaiset binääripuut, on uomien ja niistä muodostuvien sivu-uomien merkintätavat erilaiset. Eri maiden vesistöviranomaiset käyttävätkin varsin kirjavia tapoja uomien merkitsemiseksi.
Tietokoneelle soveltuva tapa ei käy ihmisille, joille kokonaisuuksien nimeäminen on tärkeää. Siksi sivu-uoman nimi, jollaisia ovat esimerkiksi ”Muonionjoki” tai ”Muonionjoen alajuoksu” ovat ihmisille havainnollisempia tapoja erotella uoman osat toistaan.
Uomaluokittelua
Uomaluokittelulla tarkoitetaan menetelmää, jolla sivu-uoma luokitellaan käyttäen erilaisia luonnossa todettuja tai mitattuja uomien ominaisuuksia. Virtavesien tutkimuksella (potamologia) pyritään selvittämään joen morfologisia ominauuksia ja sen ekologista tilaa uomaverkoston eri osissa. Koska sivu-uomat ovat yhteydessä yläpuolella ja alapuolella sijaitseviin uomiin, voivat eliöt siirtyä olosuhteiden sallisessa uoman paikasta toiseen ja uomien välillä. Se, millainen morfologien tilanne vallitsee uomassa, riippuu veden määrästä, virtausnopeudesta, virtaamien muutoksista, maaperän- ja kallioperän laadusta ja ylempien uomien tilasta. Se, millainen ekologinen tila uomassa on ja millaisen luontotyypin se mahdollistaa, riippuu paitsi morfologisesta tilanteesta niin myös ilmastovyöhykkestä, jossa virtavesi on. Monipuolisin eliöiden diversiteetti tavataan yleensä erikokoisten uomien yhtymäkohdissa. Uomien luokittelussa pyritään luomaan pienellä vaivalla nopea yleiskatsaus uomaverkoston tilaan ja johtamaan sivu-uomassa vallitseva tila siitä.
Esimerkkejä
oikea|430px Oikealla puolella sijaitsee kartta Etelä-Amerikan Amazonista, joka laskee oikealle päin itään Atlantin valtamereen. Amazonin pääuoma mutkittelee vaakasuorassa lähes mantereen länsipuolelle asti, ja siihen yhtyy pohjoisesta ja etelästä päin virtaavia sivu-uomia. Pääuoman pääasialliseksi tehtäväksi näyttäisi jäävän sivu-uomien tuoman veden poiskuljettaminen valtamereen. Lähes kaikki Amazonin vesistöalueen valuma-alueet laskevat sen sivu-uomiin, ja vain pieni osuus vesistöalueesta kuuluu pääuoman omaan valuma-alueeseen. Amazonin merkittävimmät sivu-uomat ovat seuraavat:
Muita uomien haaroittumia
Vastakohta sivu-uomalle on uoman haaroittuminen kahdeksi tai useammaksi uomaksi, jota voi kutsua bifurkaatioksi. Joen suistossa pääuoma voi haaroittua useammaksi suuhaaraksi, joista osa voi laskea järveen tai mereen. Sivuhaarasta ei ole silloinkaan kyse, kun uomasta irtoaa uoma, joka palaa pian takaisin lähtöuomaan (pudas). Virtavesi voi myös palmikoitua tasaisessa jokilaaksossa, kun sen virtaus pienenee ja sen kuljettamat sedimentit laskeuvat uoman pohjalle. Silloin laaksossa virtaa useita rinnakkaisia uomia, jotka yhtyvät välillä toisiinsa.
Téméra
Téméra on maalaiskunta ja sen keskuskylä Gaon alueen Bouremin piirissä Malissa. Se sijaitsee Nigerjoen rannalla 70 kilometriä Bouremista länteen. Kunnassa on 20 400 asukasta (vuonna 2009).
Téméran kunta rajoittuu pohjoisessa Kidalin alueeseen, idässä Tarkintin, kaakossa Bouremin ja lännessä Bamban kuntiin sekä etelässä ja luoteessa Timbuktun alueeseen. Seutu kuuluu Saharan ja Sahelin siirtymävyöhykkeeseen. Ilmasto on erittäin kuuma ja kuiva.
Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi, durra ja vihannekset. Kotieläimiä ovat vuohet, lampaat, naudat, aasit, kamelit, hevoset ja siipikarja. Lisäksi harjoitetaan kalastusta, kaupankäyntiä ja käsityöammatteja. Osa väestöstä käy kausitöissä muualla Malissa tai naapurimaissa.
Kunnassa on viisi alkeis-, yksi ylä- ja yksi keskikoulu sekä kolme koraanikoulua. Terveyspalveluihin kuuluu yksi terveyskeskus. Nähtävyyksiä ovat Askia Daoudin hautapaikka Assinti Tondossa, Tchiran kosket sekä Nigerjoen virtahevot.
Tim Schafer
Schafer perusti Double Fine Productionsin vuonna 2000.
Schafer on saanut Game Developers Choice Awards -palkinnon elämäntyöstä videopelien parissa.
Pier Giuliano Tiddia
Pier Giuliano Tiddia (s. 13. kesäkuuta 1929 Cagliari) on italialainen roomalaiskatolinen arkkipiispa. Hänet vihittiin papiksi Cagliarin arkkihiippakuntaan 16. joulukuuta 1951 ja nimitettiin sen vihkipiispaksi sekä Minturnaen titulaaripiispaksi 24. joulukuuta 1974. Piispaksi vihkiminen seurasi 2. helmikuuta 1975. Pääkonsekraattorina toimi Sebastiano Baggio, jota avustivat Giuseppe Bonfigioli ja Paolo Carta.
Tiddia sai 30. marraskuuta 1985 nimityksen Oristanon arkkipiispaksi, jona hän toimi, kunnes jäi eläkkeelle 22. huhtikuuta 2006.
Giuseppe Lazzarotto
Giuseppe Lazzarotto (s. 24. toukokuuta 1942) on italialainen roomalaiskatolinen arkkipiispa ja kirkkonsa diplomaatti. Hänet vihki papiksi Padovan hiippakuntaan Girolamo Bartolomeo Bortignon 1. huhtikuuta 1967. Hänet nimitettiin Numanan titulaariarkkipiispaksi sekä apostoliseksi nuntiukseksi Jordaniaan ja Irakiin 23. heinäkuuta 1994. Piispaksi vihkiminen seurasi 7. lokakuuta. Pääkonsekraattorina toimi Angelo Sodano, jota avustivat Miroslav Stefan Marusyn ja Antonio Mattiazzo.
Lazzarotto sai 11. marraskuuta 2000 nimityksen apostoliseksi nuntiukseksi Irlantiin ja 22. joulukuuta 2007 Australiaan.
Thomas Hundertpfund
Thomas Hundertpfund (s. 14. joulukuuta 1989 Klagenfurt, Itävalta) on itävaltalainen jääkiekkoilija, joka pelaa Erste Bank Eishockey Ligan Klagenfurter AC:ssä. Hän on pelipaikaltaan vasen laitahyökkääjä, mutta varsin monikäyttöinen Hundertpfund osaa pelata myös keskellä ja puolustajana.
Seuraura
Hundertpfund on Klagenfurter AC:n oma kasvatti. Hän voitti kaudella 2005–2006 seuran A-nuorten sisäisen pistepörssin tehoilla 16+13=29. Hundertpfund debytoi samalla kaudella myös miesten peleissä pelattuaan lainalla Itävallan neljänneksi korkeimmalla sarjatasolla Kärntner Eishockey Ligan DEK Klagenfurtissa. Hän debytoi maan pääsarja Erste Bank Eishockey Ligassa seuraavalla kaudella 2006–2007, jolloin Hundertpfund sai Klagenfurtissa tililleen kymmenen runkosarjaottelua ilman tehopisteitä. Kaudella 2007–2008 hän voitti seuran A-nuorten sisäisen piste- ja syöttöpörsson tehoilla 14+28=42 ja sai EBEL:ssä tililleen viisi ottelua.
Varsinaisella EBEL:n tulokaskaudellaan 2008–2009 Hundertpfund teki 37 runkosarjaottelussa tehot 3+5=8 ja 17 playoff-ottelussa tehot 1+4=5. Hän voitti kauden päätteeksi Itävallan-mestaruuden ja valittiin EBEL:n vuoden tulokkaaksi. Hundertpfund voitti kauden Itävallan A-nuorten mestaruuden. Kaudella 2009–2010 hän jakoi Klagenfurtin EBEL-joukkueen sisäisen tehotilaston voiton Jeff Shantzin ja serkkunsa Marko Pirmannin kanssa lukemalla +7. Kaudella 2011–2012 hän voitti liigan pudotuspelien tehotilaston lukemalla +11. Kauden 2012–2013 päätteeksi Hundertpfund voitti Itävallan-mestaruuden.
Kaudeksi 2013–2014 Hundertpfund siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Timrå IK:n riveihin. Kaudeksi 2014–2015 hän palasi kolmivuotisella sopimuksella kasvattajaseuraansa Klagenfurtiin ja nousi joukkueen varakapteeniksi.
Maajoukkueura
Hundertpfund edusti Itävaltaa Sotšin olympiakisoissa 2014 sekä niiden karsinnoissa. Hän pelasi myös MM-kilpailuissa vuosina 2011, 2013 ja 2015, vuoden 2013 turnauksessa Hundertpfund oli joukkueensa paras syöttäjä ja toiseksi paras pistemies Thomas Vanekin jälkeen viidellä syöttöpisteellään. Hän pelasi myös IA-divisioonan MM-kilpailuissa vuosina 2012 ja 2014, joista molemmat turnaukset päättyivät hopeaan. Vuoden 2014 turnauksessa Hundertpfund toimi Itävallan varakapteenina ja jakoi joukkueen sisäisen tehotilaston voiton Brian Leblerin kanssa lukemalla +5.
Hundertpfund teki A-maajoukkuedebyyttinsä 5. marraskuuta 2009 Babruiskissa Valko-Venäjää vastaan. Yhteensä hän on pelannut 66 A-maaottelua tehopistein 9+23=32. Hundertpfund pelasi myös alle 20-vuotiaiden I-divisioonan MM-kilpailuissa vuonna 2009 voittaen B-lohkon kultaa sekä alle 18-vuotiaiden I-divisioonan MM-kilpailuissa vuonna 2007.
Muuta
Hundertpfundin serkku Marko Pirmann pelaa EBEL-joukkue EC Graz 99ersissa. Serkukset ovat pelanneet aiemmin usean vuoden joukkuetovereina Klagenfurtissa.
Cristoforo Palmieri
Cristoforo Palmieri (s. 24. toukokuuta 1939 Bitonto) on italialainen, Albaniassa toimiva roomalaiskatolinen piispa. Hänet vihittiin lasaristien papiksi 18. maaliskuuta 1967 ja nimitettiin Rrëshenin hiippakunnan apostoliseksi hallitsijaksi 5. helmikuuta 2000. Hän sai nimityksen sen piispaksi 23. marraskuuta 2005, ja hänet konsekroi 28. joulukuuta Rrok Kola Mirdita, jota avustivat John Bulaitis ja Angelo Massafra.
Brighton Beach Memoirs
Brighton Beach Memoirs (tv-esityksessä Muistoja rannikolta) on Gene Saksin ohjaama yhdysvaltalainen draamakomedia vuodelta 1986. Elokuvan käsikirjoituksen on tehnyt Neil Simon oman samannimisen näytelmänsä pohjalta (näytelmää on esitetty suomeksi nimillä Muistojani rannikolta, Villi nuoruuteni ja Brighton Beach Memories). Se on ensimmäinen Simonin nuoruusmuistoihin perustuvasta näytelmätrilogiasta, jonka muutkin osat on tehty elokuviksi: Elämäni kesä (Biloxi Blues, 1988) ja Sukumme on toista maata (Lost in Yonkers, 1993).
Juoni
Juutalaispoika Eugene varttuu Brooklynin Brighton Beachissä 1930-luvun lamavuosina, tutustuu seksuaalisuuteen ja yrittää löytää omaa identiteettiään. Kestämistä on myös omassa perheessä: isoveli Stanleyssä, äidissä ja isässä sekä äidin sisko Blanchessa, joka leskeksi jäätyään tulee Eugenen perheen kotiin asumaan kahden tyttärensä kanssa.
Elokuvassa rikotaan usein niin sanottu neljäs seinä ja puhutaan suoraan kameralle eli yleisölle.
Vastaanotto
Chicago Sun-Timesin Roger Ebert ei pitänyt elokuvasta juurikaan, ja piti pääsyynä taitavan teatteriohjaajan Gene Saksin kömpelyyttä elokuvaohjaajana. Myöskään pääosaan valittu Jonathan Silverman ei Ebertin mielestä onnistu niin kuin Matthew Broderick teatteriversiossa. Video-oppaassa vuodelta 1994 Ilkka Jauhiainen antoi elokuvalle kolme tähteä viidestä, mikä teoksen mukaan vastaa sanallista arviota ”hyvä”.
Xiró Óros (Kreeta)
Xiró Óros (,, ”Kuiva vuori”) eli Ntimplochorianó Aóri (Ντιμπλοχωριανό Αόρι) on vuori Kreetan saarella Kreikassa. Sen korkeus on 904 metriä. Vuoressa on useita huippuja, joista eräs matalampi on nimeltään Koúles (Κούλες, 676 m).
Xiró Óroksen poikki kulkee Fratín rotko. Vuoren länsipuolella sijaitsee Kouroúpa-vuori. Vuorten välissä kulkee Kourtaliótiksen rotko. Xiró Óroksen itäpuolella sijaitsevat Sidérotas-vuori, joka voidaan nähdä Xiró Óroksen jatkeena, sekä Kéntros (Kédros) -vuori.
Kreetan Xiró Órosta ei tule sekoittaa Xiró Óros -vuoreen Euboialla.
Xiró Óros
Xiró Óros (,, ”Kuiva vuori”) voi viitata seuraaviin vuoriin Kreikassa:
Viesti mereltä
Viesti mereltä on yhdysvaltalaisen kirjailijan Nicholas Sparksin toinen romaani. Romaani kertoo surun jälkeisestä rakkaudesta, ja se sijoittuu 1990-luvun puolivälin Pohjois-Carolinaan Wilmingtoniin. Kirjaan perustuva samanniminen elokuva sai ensi-iltansa vuonna 1999, ja siinä näyttelivät pääosia Kevin Costner, Paul Newman ja Robin Wright Penn.
Viesti mereltä julkaistiin keväällä 1998, ja se oli Yhdysvalloissa kovakantisten kirjojen bestseller-listalla seitsemän ja pehmeäkantisten bestseller-listalla viiden kuukauden ajan.
Lahden Runomaraton (yhdistys)
Lahden Runomaraton ry on vuonna 1982 perustettu Lahdessa toimiva voittoa tavoittelematon kulttuuriyhdistys. Yhdistys järjestää kansainvälisiä runo- ja runovideokilpailuja, toimittaa runokirjoja ja järjestää kulttuuritapahtumia pääosin Lahdessa.
Runomaraton -festivaalin taiteellinen johtaja vuonna 2023 on Essi Leppänen (Ester Nuori Leppä). Runomaraton -festivaalin taiteellisena johtajana toimi 2019-2022 runoilija Juha Rautio.
Runokilpailut
Yhdistys on järjestänyt 19 kaikille avointa, valtakunnallista runokilpailua. Kilpailuihin osallistuneiden runojen parhaimmistosta on koottu yhdistyksen kustantamat runoantologiat. Vuonna 2013 kilpailutoimintaan otettiin mukaan runovideot. Vuonna 2016 järjestettiin ensimmäinen kansainvälinen runovideokilpailu teemalla Lähelle, kauas - Close and Far. Viimeisin kilpailu oli vuonna 2017 järjestetty runo- ja runovideokilpailu teemalla Hullunhieno Suomi?. Kilpailu oli osa Suomi 100 juhlavuoden virallista ohjelmaa.
Runoantologiat
Yhdistys on vuosina 1984 - 2017 julkaissut 20 kovakantista runoantologiaa ja yhden erillisen e-kirjan. Kaikki vanhemmatkin runoantologiat on julkaistu vuosina 2013-2014 sähköisinä kirjoina.
Oulunseudun Nuorisoasuntoyhdistys
Oulun seudun Nuorisoasuntoyhdistys ry eli OsNa tai OSNA ry on Oulun alueella toimiva yleishyödyllinen yhteisö, joka tarjoaa vuokra-asuntoja ja asumisen sisältöpalveluita. OsNa ry on Nuorisoasuntoliitto ry:n (NAL) jäsenjärjestö. OsNa on toiminut vuodesta 1991 ja yhdistyksen jäseninä on oululaisia nuoriso-, opiskelija- ja muita järjestöjä ja yksityishenkilöitä. Pääkohderyhmä ovat työssäkäyvät ja työelämään hakeutuvat 18-29-vuotiaat nuoret aikuiset.
Asunnot
OsNalla on tällä hetkellä kuudessatoista kohteessa yhteensä 715 asuntoa. OsNalla on myös yhteiset kohteet Oulun Kuurojen yhdistyksen ja Nuorten Ystävien kanssa. Asuntoja haetaan asuntohakemuksella OsNan sivuston kautta. Asuntoja rakennuttaa ja isännöi OsNan osaksi omistama Oulun Moniasunnot Oy ja kiinteistöhuollon tuottaa Oulun Perusisännät Oy.
Sisältöpalvelut
Asumisen sisältöpalveluita ovat asumisohjaus, asumisneuvonta ja asukastoiminnan tukeminen. Sisältöpalveluita on toteutettu vuodesta 2000 RAY:n (Raha-automaattiyhdistys) projektirahoituksen ja kohdennetun toiminta-avustuksen turvin.
Palazzo Senatorio
Palazzo Senatorio ('senaattoripalatsi') on Rooman kaupungintalo. Se sijaitsee Campidogliolla Forum Romanumin vastaisella rinteellä. Palatsi rakennettiin 1300-luvulla Rooman entisen valtionarkiston, Tabulariumin, perustuksille. Michelangelo suunnitteli palatsin edustan aukion Piazza del Campidoglion uudelleen 1500-luvulla ja rakensi palatsin eteen kaksoisportaikon, jonka suihkulähdettä koristavat Minervan, Tiberin ja Niilin jokijumalien patsaat. Julkisivu on Giacomo della Portan ja Girolamo Rainaldin käsialaa. Kellotorni rakennettiin 1578–1582 Martino Longhi vanhemman suunnitelman mukaan.
Casalarreina
thumb|Kunnan sijainti [[La Riojan itsehallintoalueella.]] thumb|300px|Pyhän Martinin kirkko Casalarreinassa.
Casalarreina (espanjaksi) eli Nafarruri (baskiksi) on kunta La Riojan itsehallintoalueella Espanjassa. Alue sijaitsee Baskimaan naapurissa.
Hayley McFarland
thumb|Hayley McFarland vuonna 2011. Hayley McFarland (s. 29. maaliskuuta 1991) on yhdysvaltalainen näyttelijä, laulaja ja tanssija. Hän on näytellyt myös sarjassa Paljastavat valheet.
Casalarreina
Vanha kieli
Ennen baskin kielen puhuma-alueen ollessa laajempi sitä tiedetään puhutun La Riojan länsiosissa yleisesti ainakin vielä 1200-luvulla ja joissakin osissa 1500-luvulle asti. Nykyisin alueen valtakieli on espanja, mutta baskin kielikin on alkanut palata alueelle, sillä jotkut kunnan asukkaat laittavat lapsensa Baskimaan puolella Lapuebla de Labarcassa toimivaan baskinkieliseen kouluun. Alueen baskitausta näkyy myös useissa kunnan alueen paikannimissä, jotka ovat baskinkielistä alkuperää.
Hayley McFarland
Hayley McFarland syntyi 29. maaliskuuta 1991 ja kasvoi Edmondissa, Oklahomassa. Hän esiintyi useissa teatterituotannoissa lapsena, kuten Titanic, Viulunsoittaja katolla ja Sound of Music.
Hyvät, pahat ja rumat (televisio-ohjelma)
Hyvät, pahat ja rumat lähetettiin runsaan tunnin pituisena suorana lähetyksenä mainoskatkoineen. Ohjelmassa oli lähes pelkästään puhetta. Käsitellyt aiheet liittyivät usein kulttuuriin, politiikkaan ja ajankohtaisiin aiheisiin.
Katsojat saivat lähettää palautetta ohjelmaan faksilla, ja lähetettyjä viestejä luettiin haastatteluiden välissä.
Juontajat
Ohjelman ensimmäisenä vuonna juontajina toimivat Simo Rantalainen ja Jari Sarasvuo. Heidän rinnallaan nähtiin ohjelman alkuaikoina myös kaksi naisjuontajaa; ensin Asta Leppä, ja myöhemmin Ina Nykopp. Ohjelman siirryttyä MTV3-kanavalle juontajiksi vakiintuivat kokonaan Sarasvuo ja Rantalainen. Sarasvuo edusti kriittistä poliittista toimittajaa, kun taas Rantalainen näsäviisasta rääväsuista urheilijaa. Kaksikon välille syntyi jännitteitä, joka huipentui juontajien väliseen nyrkkeilyotteluun 12. toukokuussa 1994 esitetyssä ohjelmassa. Ottelun seurauksena Rantalainen mursi Sarasvuon nenän.
Vuonna 1995 Sarasvuon tilalle Rantalaisen juontajapariksi vaihtui Pauli Aalto-Setälä. Vuonna 1997 Rantalaisen tilalle tuli Neil Hardwick.
Kohut
Ohjelma nousi usein iltapäivälehtien lööppeihin ohjelmassa sattuneiden tapausten vuoksi. Erääseen ohjelmaan Rantalainen oli hankkinut katukaupasta rauhoittavia lääkkeitä, jotta juontajakaksikko pääsisi kokeilemaan niitä suorassa lähetyksessä.
Varsinkin juontaja Rantalainen nousi usein lööppeihin väkivaltaisen käytöksensä ja ohjelmassa esittämiensä vihapuheittensa takia. Joulukuussa 1996 Rantalainen sai potkut ohjelmasta pahoinpideltyään iltapäivälehden toimittajan ohjelman tuotantotiimin lomamatkalla. Kyseinen toimittaja oli kuvaamassa Rantalaista, joka oli tanssimassa Maria Guzeninan kanssa lontoolaisessa kapakassa. Asiasta tuli Rantalaisella ja toimittajalla erimielisyyttä, ja Rantalainen pahoinpiteli toimittajan. Pahoinpidellyltä toimittajalta murtui leukaluu kahdesta kohdasta.
Ohjelman vieraat
pienoiskuva|Jalkaväenkenraali Adolf Ehrnrooth Simo Rantalaisen haastateltavana 14. huhtikuuta 1994 lähetetyssä ohjelmassa. Juontaja Rantalainen oli pukeutunut haastattelua varten mustaan pukuun. Ohjelmassa esiintyneet haastateltavat olivat eri aloilta. Julkisuuden henkilöiden joukosta ohjelmassa haastateltavina olivat muun muassa Joel Hallikainen, Timo Koivusalo, M. A. Numminen, Pedro Hietanen, Ruben Stiller, Mattiesko Hytönen, Timo T. A. Mikkonen, Martti Ahtisaari, Andy McCoy ja Adolf Ehrnrooth. Totutusta poikkeavia vieraita talkshow-tyylisessä ohjelmassa edustivat muun muassa Joensuun skinit, seksinmyyjä ja natsijohtajana itseään pitänyt Pekka Siitoin.
Hervartov
Hervartov on kylä ja kunta Slovakiassa, Prešovin alueella, Bardejovin piirikunnassa. Kunta on pinta-alaltaan 9,87 neliökilometriä ja siellä on 515 asukasta (2006). Hervartov sijaitsee yhdeksän kilometriä lounaaseen piirikunnan pääkaupungista Bardejovista.
Kunnan suurin nähtävyys on Unescon maailmanperintöluetteloon kuuluva puinen Franciscus Assisilaisen kirkko.
Karl Adolf Brakel
pienoiskuva|Karl Adolf Brakel Karl Adolf Brakel (1774–1861) oli suomalainen sotilas, arvoltaan kapteeni. Hän osallistui sotiin vuosina 1788–1790 ja 1808–1809 ja toimi ansiokkaasti Lapualla ja Kauhajoella.
Liiviläistä alkuperää oleva Brakelin suku kotiutui Suomeen 1600-luvulla ja heidän omistuksessaan oli Viikin kartano nykyisen Nokian kaupungin alueella. Kartanossa syntynyt Brakel tuli Porin rykmentin korpraaliksi 1787 ja kersantiksi 1789. Samana vuonna hänet ylennettiin vänrikiksi ja vuonna 1804 luutnantiksi.
Brakel osallistui 15-vuotiaana kersanttina Kustaa III:n sodan aikana Porrassalmen taisteluun 13. kesäkuuta 1789. Taistelun aikana hän pelasti kiväärin luodista otsaan haavoittuneen von Döbelnin taistelukentällä olleesta redutista. Taistelun jälkeen Brakel sai tehtäväkseen viedä tiedon voitosta Porvoossa oleskelleelle kuningas Kustaa III:lle. Kuningas oli erityisesti kiinnostunut Georg Magnus Sprengtportenin osuudesta taisteluun, tämä oli taistelussa johtanut venäläisten hyökkäystä ja haavoittunut vaikeasti taistelun aikana.
Brakel osallistui myöhemmin Suomen sotaan Kyrön komppanian päällikkönä, yleni kapteeniksi 1809 ja kunnostautui Lapuan ja Kauhajoen taisteluissa. Haminan rauhan jälkeen hän palasi Viikin kartanoon ja tuli tunnetuksi taitavana maanviljelijänä ja koskenperkaajana. Hän sai näistä ansioistaan Suomen Talousseuran hopeisen mitalin ja keisarilta majurin arvon. Brakel kuoli Viikin kartanossa vuonna 1861, hän oli tällöin viimeinen elossa ollut Kustaa III:n sotaan osallistunut suomalainen. Brakelin kirjoittamat muistelmat Kustaa III:n sodasta ja Suomen sodasta julkaistiin hänen kuolemansa jälkeen vuonna 1862.
Karl Adolf Brakelin veli oli Gustaf Anton Brakel.
Tuhma tyttö
Tuhma tyttö on Mario Vargas Llosan vuonna 2006 ilmestynyt romaani. Teoksen on suomentanut Sulamit Hirvas ja suomennos on ilmestynyt Otavan kirjastossa vuonna 2010.
Arttu Kataja
Arttu Samuel Kataja (s. 23. helmikuuta 1979) on suomalainen oopperalaulaja, äänialaltaan baritoni. Arttu Katajan laulajanura käynnistyi vuonna 2002 Lappeenrannan laulukilpailujen miesten sarjan voiton myötä. Mikkelin musiikkiopistossa lapsena alkanut oboensoitto vaihtui laulunopiskeluun ja jatkui Sibelius-Akatemiassa Jorma Hynnisen johdolla. Yksityisesti hän on opiskellut Irina Gavrilovicin ja Elisabeth Werresin oppilaana Wienissä ja Berliinissä. Kataja on osallistunut myös useille mestarikursseille. Kataja voitti Kangasniemen laulukilpailun vuonna 2000 ja vuonna 2006 hän sai kolmannen sijan sekä yleisöpalkinnon Mozart-laulukilpailussa Salzburgissa.
Arttu Kataja on vieraillut Theater an der Wienissä, Théatre du Capitolissa Toulousessa, Teatro Municipalissa Santiago de Chilessä, Hampurin oopperassa, Düsseldorfin Deutsche Oper am Rheinissa, Tampereen Oopperassa (La Bohème/Marcello 2019), Savonlinnan oopperajuhlilla ja Suomen Kansallisoopperassa (Covid fan tutte 2020) sekä lukuisilla festivaaleilla Suomessa ja Euroopassa.
Katajalla on laaja konsertti- ja liedohjelmisto. Viime vuosina hän on laulanut kirkkomusiikkiteoksia mm. Helsingin Barokkiorkesterin, Berliinin Akademie für Alte Musikin, Berliinin DSO:n ja RIAS-kamarikuoron kanssa. Viimeaikaisiin konsertteihin lukeutuvat Schumannin Faust-Szenen Helsingin Juhlaviikoilla Hannu Linnun ja RSO:n kanssa, Haydnin Vuodenajat ja Bachin H-mollimessu Hans-Christoph Rademannin johdolla International Bachakademie Stuttgartin solistina, liedresitaali Bonnin Schumann-juhlilla pianisti Pauliina Tukiaisen kanssa, Johannes-passio Nederlandse Bach Vereniging kanssa, Haydnin Stabat Mater Baselin kamariorkesterin kanssa, Figaron häät (Kreivi) ja Cosí fan tutte (Guglielmo) René Jacobsin johtaman Freiburgin Barokkiorkesterin kanssa sekä Kullervo Lahden Sibelius-festivaalilla 2021 Dalia Stasevskan johdolla.
Katajan ja pianisti Pauliina Tukiaisen lied-levy Serious Songs (Alba) oli ehdolla Yleisradion vuoden levyksi 2020 sekä vuoden 2021 Emma-palkinnon saajaksi parhaana klassisen musiikin albumina.
Arttu Kataja toimii vuoden 2021 "Helsinki Lied" -kilpailun tuomaristossa ja pitää joulukuussa Salzburgin Mozarteumissa mestarikurssin Sibeliuksen yksinlauluista.
Keisarinharju
Keisarinharju on Kangasalla, Roineen ja Längelmäveden välissä, Kaivannon kanavan pohjoispuolella sijaitseva harju. Se on osa samaa pitkää harjuketjua, johon kuuluvat myös lännessä sijaitsevat Kuohunharju, Kirkkoharju, Tampereen Pyynikinharju. Kaivannon kanavan eteläpuolella harju jatkuu Vehoniemen harjuna.
Harjua pitkin on kulkenut vanha, Tampereelle johtanut tie. Nykyinen valtatie 12 Tampereelta Lahteen sitä vastoin kulkee sen ohi, ja harjun laella kulkee vain kävelyteitä.
Keisarinharjun nimi johtuu siitä, että keisari Aleksanteri I kävi paikalla vuonna 1819. Aikaisemmin paikan nimi oli Syrjänkorkee. Siellä kävi myös Kustaa III vuonna 1775 matkallaan Tampereelle, ja hän ihastui paikalta avautuneisiin näköaloihin.
Vuonna 2004 Keisarinharju valittiin Yle Tampereen ja Pirkanmaan liiton järjestämässä äänestyksessä Pirkanmaan kauneimmaksi näköalapaikaksi.
Keisarinharjun näkötorni
Keisarinharjulle rakennettiin vuonna 1819 Suomen ensimmäinen näkötorni. Se oli kauan ollut yksi Kangasalan neljästä näkötornista. Näkötorni on yritetty polttaa monta kertaa, kahdesti se on jo uusittukin, ja vuoden 2006 lopulla eräs nuori mies poltti sen jälleen. Vuotta myöhemmin sama mies poltti myös Haralanharjun näkötornin. Vuonna 2010 samalle paikalle rakennettiin aiempaa puutornia matalampi, "Keisarin portaiksi" nimetty näköalatasanne.
Nikitin
Nikitin (ven. Никитин) on venäläinen sukunimi. Se voi viitata muun muassa seuraaviin henkilöihin:
Matt Niskanen
Ura
Dallas Stars varasi Niskasen ensimmäisellä kierroksella vuonna 2005. Hän oli koko varaustilaisuuden 28. varaus. Niskanen pelasi kaudet 2005–2006 ja 2006–2007 WCHA:n yliopistosarjassa, Minnesota-Duluthin joukkueessa. Hän pääsi toisena kautenaan kevään ajaksi AHL:n Iowa Starsiin, Dallas Starsin farmijoukkueeseen ja kauden 2007–2008 hän pelasi kokonaan Dallasin NHL-joukkueessa. Tulokaskaudellaan hän teki 78 ottelussaan tehopisteet 7+19.
Toisella kaudellaan Niskanen rikkoi tulokaskautensa piste-ennätyksen, kun hänelle merkittiin 35 pistettä. Tämän jälkeen Niskanen ei ole onnistunut pitämään samaa tasoa, ja kaudella 2010–2011 hän oli tehnyt vain kuusi pistettä 45 ottelussa, kun hänet kaupattiin Pittsburgh Penguinsiin. Samassa kaupassa Penguinsiin siirtyi James Neal ja Starsiin Alex Goligoski. Kaudella 2013–2014 Niskanen teki oman piste-ennätyksensä ja hänen plusmiinus-tilasto oli joukkueen paras. Osittain hyvää kautta edesauttoi kasvanut vastuu kärkipakkien Letangin ja Martinin loukkaantumisten vuoksi. Heinäkuussa 2014 Washington Capitals teki Niskasen kanssa jättisopimuksen. Puolustajan sopimus on seitsemänvuotinen ja yhteisarvoltaan 40,25 miljoonaa Yhdysvaltain dollaria. Sopimuksessa on myös pykälä, joka estää Niskasen myymisen ilman hänen suostumustaan.
Kesäkuussa 2019 Niskanen oli osana Philadelphia Flyersin ja Washington Capitalsin välistä vaihtokauppaa, jossa Niskanen siirtyi Flyersiin ja vastineeksi Capitals sai Radko Gudaksen.
Lokakuussa 2020 Niskanen ilmoitti lopettavansa uransa.
Maajoukkue
Niskanen edusti Yhdysvaltoja jääkiekon alle 20-vuotiaiden MM-kisoissa vuonna 2006. Hänen joukkueensa tuli neljänneksi hävitessään Suomelle pronssiottelussa. Niskanen pelasi myös Sveitsissä pelatuissa miesten MM-kilpailuissa vuonna 2009.
Tallinnan kasvitieteellinen puutarha
thumb|Ilmakuva thumb|Päärakennus thumb|Uusi kasvihuone thumb|Ruusutarha
Tallinnan kasvitieteellinen puutarha on kasvitieteellinen puutarha Tallinnassa Virossa. Se sijaitsee Piritanjoen oikealla rannalla Piritan kaupunginosassa Kloostrimetsan asuinalueella. Puutarhan pinta-ala on 123 hehtaaria, joten se on Viron suurin kasvitieteellinen puutarha.
Historia
Ajatus kasvitieteellisen puutarhan perustamisesta Tallinnaan nousi esiin ensimmäisen kerran 1860-luvulla. Vei melkein sata vuotta ennen kuin se toteutui. Puutarha perustettiin 1. joulukuuta 1961 Viron SNT:n tiedeakatemian alaisuuteen ja sitä kehitettiin tulevina vuosina. Suuret kasvikokoelmat istutettiin seuraavien 20 vuoden aikana. Systemaattinen ulkoilmakokoelma avattiin vierailijoille vuonna 1970 ja kasvihuonekokoelma vuonna 1971.
Alun perin tutkittiin lähinnä vieraita kasvilajeja virolaisessa ympäristössä, kuten kasvien kasvuvaatimuksia ja akklimatisaatiota. 1970-luvulta lähtien tutkimus siirtyi kotoperäisten kasvilajien käyttöön maisemassa ja puutarhataloudessa. Vuodesta 1963 lähtien puutarhalla on ollut Audakun koeasema Viidumäen luonnonsuojelualueella Saarenmaalla ja arboretum Tallinnan Irussa vuosina 1973–1994.
Vuodesta 1992 lähtien Tallinnan kasvitieteellinen puutarha on ollut Baltian kasvitieteellisten puutarhojen yhdistyksen jäsen ja vuodesta 1994 Botanic Gardens Conservation Internationalin jäsen. Vuonna 1995 vastuu puutarhasta siirrettiin Tallinnan kaupungille.
Kasvitieteellisen puutarhan alueeseen kuuluu maata Viron ensimmäisen presidentin Konstantin Pätsin entisestä maatilasta.
Johtajat
Kasvitieteellisen puutarhan johtajia ovat olleet:
Kokoelmat
Kasvitieteelliseen puutarhaan kuuluu ulkona systemaattinen osasto ja sisällä kasvihuonekokoelmat. Ulkopuutarhassa on arboretum, ruusutarha ja kivipuutarha.
Hartikkalampi (Ikaalinen)
Hartikkalampi eli Hartikanlampi on Pirkanmaalla Ikaalisten Riitialassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Hartikkalampi on osa Vääräjoen aluetta.
Broughamin linna
Broughamin linna on keskiaikainen linna, joka sijaitsee noin 3 kilometriä kaakkoon Penrithin kylästä Cumbriassa Englannissa.
Hartikkalampi (Ikaalinen)
Maantietoa
Lampi on 130 metriä pitkä ja 70 metriä leveä. Se sijaitsee peltoaukean keskellä yli 100 metriä Vääräjoen itäpuolella. Lammen lähiympäristö on kuitenkin suota, johon laskee kaksi pelto-ojaa. Sen yhtä pitkä laskuoja yhtyy jokeen pari kilometriä Vääräjoen joensuusta. Sen rantaan on rakennettu kiinteistö ja vapaa-ajan asunto, joille johtaa tiet 150 metrin etäisyydeltä ohittavalta seututieltä 276.
Broughamin linna
Linna rappeutui aikojen kuluessa, vaikka se olikin hyvässä kunnossa jonkin aikaa Lady Anne Cliffordin kuoleman jälkeen. Sen rauniot ovat inspiroineet maalari William Turneria ja runoilija William Wordsworthia.
1984 (täsmennyssivu)
1984 voi tarkoittaa ainakin seuraavia:
Hartikkalampi (Ikaalinen)
Historiaa
Vuoden 1959 peruskartassa lammella ei ollut vielä piirrettynä laskuojaa eikä siihen johtanut suo- tai pelto-ojia. Vuoden 1984 laskuoja oli jo kaivettu ja lammen rannalla sijaitsivat jo nykyiset asunnot.
Broughamin linna
Historia
thumb|left|250px|Ilmakuva linnasta läheltä Lowther- ja Eamont-jokien risteystä. Lowther- ja Eamont-jokien risteyspaikka on ollut helppo puolustaa ja se onkin ollut linnoitettu roomalaisten ajoista lähtien. Linnakkeen ympärille muodostui asutusta, jonka anglit nimesivät Broughamiksi, mikä tarkoittaa "kylää linnan lähellä". Vilhelm Punainen valloitti Cumbrian vuonna 1092 ja siirsi rajan Broughamista kauas pohjoiseen. Carlislen linna turvasi rajaa ja Broughamista kaakkoon sijaitsevat Applebyn ja Broughin linnat varmistivat viestiyhteyden Yorkshireen.
Angelo Palombo
Ura
Palombo aloitti uransa Fiorentinassa, jossa hän pelasi Serie A -debyyttinsä helmikuussa 2002 Veneziaa vastaan. Tämän jälkeen hän siirtyi Serie B:ssä pelaavaan Sampdoriaan. Seura nousi korkeimmalle sarjatasolle heti Palombon saavuttua. Hän nousi Sampdoriassa avainrooliin ja hän pelasi vakituisesti avauskokoonpanossa. Avausmaalinsa Serie A:ssa hän teki kaudella 2005–2006.
Broughamin linna
Historia
Vuonna 1203 Juhana Maaton antoi Westmorlandin paronikunnan Robert de Vieuxpontille, joka oli harvoja kuninkaalle uskollisia lordeja pohjoisessa Englannissa. Hän aloitti linnan rakentamisen todennäköisesti välittömästi. Henrik III takavarikoi Robertin pojanpojan omaisuuden vuonna 1264 ja linna päätyi avioliiton kautta paroni Robert Cliffordille, joka korvasi puuvallit kivisellä kehämuurilla.
Linnasta purettiin osa vuonna 1691, se pääsi huonoon kuntoon ja myytiin rakennustarvikkeiksi 1714
Angelo Palombo
Ura
Palombo pelaa Sampdoriassa vakituisesti Andrea Polin kanssa. Toukokuussa Palombo teki seuran kanssa neljän vuoden jatkosopimuksen.
Palombo voitti alle 21-vuotiaiden Euroopan mestaruuden vuonna 2004 ja samana vuonna olympiapronssia Ateenan kisoista. Palombo teki debyyttinsä Italian maajoukkueessa elokuussa 2006 Kroatiaa vastaan. Palombo edusti Italiaa vuoden 2009 Maanosaliittojen cupissa sekä MM-kilpailuissa 2010.
Tyra Lundgren
thumb|Lundgrenin teos Fågel blå (1976), [[Kungsholmen.]] Tyra Lundgren (9. tammikuuta 1897 Tukholma − 20. marraskuuta 1979) oli ruotsalainen kuvanveistäjä, keramiikkataiteilija, lasitaiteilija ja kuvanveistäjä.
Lundgren opiskeli Tukholman Konstfack-taideteollisuuskoulussa vuosina 1914–1918 ja Kuninkaallisessa taidekorkeakoulussa 1918–1922. Sen jälkeen hän asui ja työskenteli Italiassa ja Ranskassa vuoteen 1940 asti.
Ulkomailta käsin Lundgren loi käyttökeramiikkaa Lidköpings porslinsfabrikille, S:t Eriks Lervarufabrikerille, Rörstrandille ja Arabialle. Ruotsiin palattuaan hän työskenteli Gustavsbergin posliinitehtaassa vuosina 1940–1950. Lasitaidetta hän loi Rejmyre-, Kosta- ja Riihimäki-tuotemerkeille.
Valeri Rodohlebov
Valeri Rodohlebov (s. 6. marraskuuta 1972) on venäläis-suomalainen maastohiihtäjä. Hän edusti Suomessa Imatran Hiihtäjiä ja Kuusamon Erä-Veikkoja.
Edificio España
Edificio España on 1950-luvulla rakennettu pilvenpiirtäjä Madridissa, Espanjassa. Kiinalaisen miljardöörin Wang Jianlingin ostamaan rakennukseen on tarkoitus remontoida loistohotelli ja kauppakeskus.
Valeri Rodohlebov
Rodohlebov edusti urallaan sekä Venäjää että Suomea. Maailmancupissa hän edusti Venäjää yhdessä kilpailussa: 3. tammikuuta 1998 Toksovassa hiihdetyssä 30 kilometrin vapaan hiihtotavan kilpailussa, jossa hänen sijoituksensa oli 47. Syksyllä 2004 Rodohlebov sai Suomen kansalaisuuden. Hän edusti vuosina 2004–2005 Suomea kuudessa maailmancupin osakilpailussa, joissa hänen paras saavutuksensa oli 47. sija 15 kilometrin perinteisen hiihtotavan kilpailussa Kuusamossa 26. marraskuuta 2005.
Rodohlebov voitti SM-kilpailuissa 2005 yhdistelmäkilpailun kultaa minuutin erolla, ja nousi Suomen joukkueeseen Oberstdorfin MM-kisoihin 2005 alustavan 12 miehen kisajoukkueen ulkopuolelta. Hän oli aiemmin edustanut Venäjää kolmissa nuorten MM-hiihdoissa, mutta aikuisten tasolla MM-kisat olivat hänen ensimmäisensä. Oberstdorfissa Rodohlebov sijoittui yhdistelmäkilpailussa 53. sijalle ja 50 kilometrin perinteisen hiihtotavan kilpailussa 41. sijalle.
Oleksandr Bilostinnyi
Oleksandr Mih’аilovitš Bilostinnyi (,, 24. helmikuuta 1959 Odessa, Ukrainan SNT, Neuvostoliitto – 24. toukokuuta 2010 Trier, Saksa) oli ukrainalaistaustainen koripalloilija, joka edusti maajoukkuetasolla Neuvostoliittoa ja yhdistynyttä joukkuetta.
Miesten maajoukkuetasolla Bilostinnyi edusti Neuvostoliittoa, jonka pelaajana hän voitti olympiakultaa Soulissa 1988, olympiapronssia Moskovassa 1980, maailmanmestaruuden Kolumbiassa 1982, kolme MM-hopeaa  , kolme Euroopan mestaruutta ja kolme muuta EM-mitalia. Neuvostoliiton hajottua Bilostinnyi edusti vielä neljänneksi sijoittunutta yhdistynyttä joukkuetta Barcelonan kesäolympialaisissa 1992.
Neuvostoliiton hajottua Bilostinnyi pelasi Espanjassa ja Saksassa, missä hän piti pelaajauransa jälkeen ravintolaa ja kuoli keuhkosyöpään 51-vuotiaana vuonna 2010.
Bardiyan piirikunta
Bardiyan piirikunta (myös muodossa Bardia) on yksi Nepalin 75 piirikunnasta. Se sijaitsee Nepalin Keskilännen kehitysalueen Bherin vyöhykkeellä.
Bardiyan piirikunta rajautuu etelässä Intian Uttar Pradeshin osavaltioon. Lännessä naapurina on Kailalin, pohjoisessa Surkhetin sekä idässä Salyanin ja Banken piirikunta.
Bardiyan piirikunnan väkiluku oli vuonna 2011 yhteensä 426 576 (382 649 as. vuonna 2001). Piirikunnan pinta-ala on 2 025 neliökilometriä ja väestötiheys 211 as./km2. Hallinnollinen keskus on Gulariya (myös muodossa Gularia, 55 747 as. 2011). Toukokuussa 2014 muodostettiin piirikuntaan Rajapurin, joulukuussa samana vuonna Bansgadhin ja Sanoshree-Taratalin kaupungit.
Seudun nähtävyyksiin kuuluu piirikunnan pohjoisosissa sijaitseva Bardian kansallispuisto. Luonnonmaantieteellisesti piirikunta ryhmitellään yleensä osaksi Keskilännen alankovyöhykettä eli Teraita. Tarkemmassa jaottelussa 71,4 % piirikunnasta voidaan luokitella alempaan trooppiseen, 22,6 % ylempään trooppiseen ja 2,7 % subtrooppiseen kasvillisuusvyöhykkeeseen kuuluvaksi.
State of Confusion
State of Confusion on The Kinksin alkukesästä 1983 julkaistu studioalbumi. Albumille sisältyy kappale ”Come Dancing”, josta muodostui yhtyeen suurin hitti Yhdysvalloissa (sijoitus Billboard-listalla 6.).
Kappaleet
A-puoli B-puoli
Hääjuhla (romaani)
Hääjuhla on yhdysvaltalaisen kirjailijan Nicholas Sparksin kahdeksas romaani. Se julkaistiin 2003 Sparksin esikoisteoksen Kuuntele vain muistojasi jatko-osana. Hääjuhla oli bestseller-listalla viiden kuukauden ajan.
Hemba
Hemba on nigeriläis-kongolainen kieli. Sitä puhutaan pääasiassa Kongon demokraattisessa tasavallassa Katangan provinssissa. Kieltä puhui vuonna 2000 äidinkielenään noin 180 958 ihmistä. Hemba on läheisintä sukua bangubangulle.
Hannover Scorpions
Hannover Scorpions on Hannoverin kaupungissa Saksassa pelaava jääkiekkoseura. Seura pelaa saksan kolmanneksi ylimmän sarjatason jääkiekkoliigassa, Oberligassa. Vuosina 1996–2013 seura pelasi saksan korkeimmalla sarjatasolla DEL-liigassa. Seura perustettiin läheisessä Wedemarkissa vuonna 1975 nimellä ESC Wedemark. Ennen muuttoaan Hannoveriin seura käytti lyhyen aikaa myös nimiä Wedemark Wild Cats ja Wedemark Scorpions. Nykyisen nimensä seura sai paikalliselta rock-yhtye Scorpionsilta.
Wedemark Scorpionsista tuli Saksan uuden pääsarjan, DEL-liigan jäsen Hannoverin edustajana vuonna 1996 kaupungin alkuperäisen joukkueen EC Hannoverin (nyk. Hannover Indians) jouduttua kieltäytymään sarjapaikastaan talousvaikeuksien takia. Scorpionsin suurimmaksi menestykseksi pääsarjatasolla jäi Saksan mestaruus vuonna 2010, sillä talousvaikeuksien ja henkilökohtaisten erimielisyyksien vuoksi seura joutui myymään DEL-liigan sarjapaikkansa schwenningeniläiselle SERC Wild Wingsille vuonna 2013. Scorpionsin ei myöskään lukuisista pääsarjavuosistaan huolimatta koskaan onnistunut kunnolla syrjäyttää lähinnä kolmannella sarjatasolla pelannutta Hannover Indiansia kansansuosiossa.
Joukkueessa pelasi kaudella 1977–1978 Suomen olympiajoukkueessakin esiintynyt Esko Kaonpää ja vuosina 1994–1997 sittemmin valmentajaksi ryhtynyt Jari Pasanen. Kaudella 2015–2016 joukkueessa pelasi Nummelan Palloseuran kasvatti Kim Wikström.
Joukkueenjohto
Lähde: EliteProspects
Elizabeth Warren
Elizabeth Ann Warren (o.s. Herring, s. 22. kesäkuuta 1949 Oklahoma City, Oklahoma) on yhdysvaltalainen demokraattisen puolueen poliitikko ja juristi. Hän on toiminut Massachusettsin osavaltion senaattorina vuodesta 2013.
Warren ilmoitti vuonna 2018 pyrkivänsä puolueensa presidenttiehdokkaaksi Yhdysvaltain vuoden 2020 presidentinvaaleissa, mutta lopetti kampanjansa maaliskuussa 2020.
Elämä ja ura
Warren valmistui opettajaksi Houstonin yliopistosta vuonna 1970. Pari vuotta myöhemmin Warren muutti miehensä ja tyttärensä kanssa New Jerseyyn, jossa hän suoritti oikeustieteen tutkinnon Rutgersin yliopistossa vuonna 1976.
Warren toimi Harvardin yliopiston lakitieteen professorina 1992–2013 ja sitä ennen professorina Pennsylvaniassa, Michiganissa ja Texasissa. Warren on yksi Yhdysvaltain tunnetuimmista konkurssilainsäädännön asiantuntijoista. Warren ennusti kirjassaan v. 2003 Yhdysvaltain lainamarkkinoiden silloisen tilanteen johtavan ennen pitkää finanssikriisiin. Hän johti kongressin alaista v. 2007 jälkeisen finanssikriisin selvityskomiteaa ja hänen aloitteestaan Yhdysvaltoihin perustettiin erityinen finanssimarkkinoiden kuluttajansuojaviranomainen.
Warren valittiin Yhdysvaltain senaattiin Massachusettsin osavaltiosta vuoden 2012 vaaleissa osavaltionsa historian ensimmäisenä naisena. Warrenin senaattorinvaalikampanja oli Yhdysvaltojen mittapuulla varsin vasemmistolainen.
Time-lehti on nimennyt Warrenin kolmesti maailman 100 vaikutusvaltaisimman ihmisen listalleen.
Presidentinvaalikampanja
Elizabeth Warren kertoi joulukuussa 2018 asettuvansa demokraattien esivaaliehdokkaaksi ja tähtäävänsä presidentiksi 2020.
Loppukesän 2019 aikana Warrenin nousi Joe Bidenin rinnalle johtoasemaan demokraattien presidenttikisan voittajaveikkailuissa ja hän otti väliaikaisesti johtoaseman Bernie Sandersin kanssa käytävässä kamppailussa vasemmistolaisimpien demokraattikannattajien äänistä. Vuoden 2019 lopussa Warrenin suosio alkoi kuitenkin laskea hänen ehdottamansa terveysuudistuksen täsmällisen hinnan ja rahoituksen noustua keskustelun aiheeksi.
Warren on tullut tunnetuksi kampanjatilaisuuksissaan kannattajien kanssa otetuista selfieistä. Warrenin mukaan selfieitä tai muita kannattajien kameralla otettuja yhteiskuvia hänen kanssaan oli vuoden 2019 loppuun mennessä otettu jo 100 000 kappaletta. Warren sanoo pitävänsä selfieiden ottamista osoituksena yhteydestään kaikkiin kannattajiinsa heidän tukidollareistaan riippumatta.
Warren lopetti kampanjansa 5. maaliskuuta 2020 menestyttyään heikosti supertiistain esivaaleissa.
Aiempia kannanottoja
Warren kertoo kannattaneensa republikaaneja vuoteen 1995 asti.
Warren sanoi syksyllä 2017 CNN:n haastattelussa, että demokraattien edellisten presidentinvaalien esivaaleissa oli vaalivilppiä Hillary Clintonin hyväksi.
Kysymys syntyperästä
Väite nousi esiin vuonna 2012 Warrenin pyrittyä senaattiin, jolloin hänen republikaaninen vastaehdokkaansa väitti hänen pyrkineen hyötymään intiaanina esiintymisestä työpaikan saadakseen. Kiistaan liittyi myöhemmin myös presidentti Trump, joka toistuvasti nimitti Warrenia pilkkanimellä "Pocahontas" ja lupasi miljoona dollaria Warrenin valitsemalle hyväntekeväisyysjärjestölle, jos Warren todistaa intiaani-syntyperänsä. Warren sanoo väitteen intiaanitaustasta perustuvan perheen tarinoihin.
Warrenin syksyllä 2018 teettämän DNA-testin mukaan hänellä on Amerikan alkuperäisväestöön kuuluva esivanhempi 6–10 sukupolven takaa. Siten Warren on taustaltaan 1/64–1/1024 osaa intiaani.
Cherokeiden reservaatti pitää epäsopivana Warrenin väitettä yhteydestä intiaanikulttuuriin ja on antanut lausunnon, että DNA-testin käyttö heimoyhteysväitteen osoittamiseksi on väärin ja että Warren haittaa väitteellään heimon etuja. Elokuussa 2019 Warren pyysi Iowassa järjestetyssä kampanjatilaisuudessa Amerikan alkuperäisväestöltä anteeksi syntyperäänsä liittyvien väitteiden aiheuttamaa harmia. Hän sanoi tehneensä syntyperäänsä liittyvien tietojen esittämisessä virheitä. Myös vaalikampanjan internersivuilla aiemmin ollut Warrenin syntyperään liittyvä materiaali oli tuolloin poistettu.
Boston Beer Company
The Boston Beer Company, Inc. (nyse: SAM) on yhdysvaltalainen panimo. Se tunnetaan parhaiten Samuel Adams -brändillä valmistettavista oluistaan. Se on Yhdysvaltain neljänneksi suurin panimo ja suurin käsityöläisoluita valmistava yritys.
Panimotoiminta alkoi perustaja Jim Kochin valmistettua isoisoisänsä reseptin mukaan kotikeittiössään Samuel Adams Boston Lageria vuonna 1984. Samuel Adams Boston Lager tuli ensi kerran markkinoille huhtikuussa 1985. Aluksi Kochin oluita pantiin Pittsburgh Brewing Companyssa Pennsylvaniassa kunnes hän avasi oman panimon Bostoniin vanhan Haffenreffer Breweryn tiloihin vuonna 1988. 1990-luvulla Koch osti kotipaikkakunnaltaan Ohion Cincinnatista vanhat Hudepohl-Schoenling Breweryn tilat, joissa suurten kunnostustöiden jälkeen aloitettiin tuotanto tammikuussa 2005.
Boston Beer Companysta tuli pörssiyhtiö vuonna 1995, jolloin se listautui New Yorkin pörssiin (lyhenne SAM). Boston Beer Companylla on yli 300 työntekijää. Samuel Adamsin lisäksi yhtiö käyttää markkinointinimiä Hardcore Cider Company ja The Twisted Tea Brewing Company.
Samuel Adams -oluet on palkittu parhaina oluina muun muassa Great American Beer Festivalilla sekä monilla ulkomaisilla olutfestivaaleilla. Panimo on tehnyt myös 27-prosenttista Samuel Adams Utopias -olutta, joka tuli markkinoille ensi kerran helmikuussa 2002. pienoiskuva|vasen|Bostonissa sijaitsevan panimon keittolaitteistoa
Jussi Haijanen
Jussi Haijanen (s. 5. toukokuuta 1985 Kaarina ) on suomalainen jalkapalloilija. Hän on pelipaikaltaan keskikenttäpelaaja.
Muotimessut
thumb|right| Muotimessut on Helsingissä Helsingin Messukeskuksessa syksyisin järjestettävä muodin suurtapahtuma. Uudistetut Muotimessut järjestettiin ensimmäisen kerran vuonna 2009. Vuonna 2011 samanaikaisesti Muotimessujen kanssa järjestetään Kauneusmessut, Terveysmessut, Gold Silver Watch -korutapahtuma sekä Nordic Hair -hiustapahtuma.
Jussi Haijanen
Haijanen pelasi Veikkausliigaa Turun Palloseurassa vuodesta 2003 vuoteen 2007. Hän teki ensiesiintymisensä pääsarjatasolla vierasottelussa AC Allianssia vastaan 25. elokuuta 2003. Yhteensä Haijanen pelasi 48 liigaottelua, joissa hän teki yhden maalin.
Muotimessut
Vuonna 2010 tapahtumakokonaisuudessa vieraili yhteensä 44 627 kävijää. Tapahtumassa jaetaan Kultainen Vaatepuu -palkinto.
Jussi Haijanen
Vuosina 2008–2015 Haijanen pelasi Kakkosta Salon Palloilijoissa.
Muotimessut
Vuoden Nuori Suunnittelija
Vuoden nuori suunnittelija -kilpailu on tarkoitettu suomalaisille vaatesuunnittelun opiskelijoille ja sitä on järjestetty vuodesta 1994 lähtien. Voittaja saa palkinnoksi Suomen Messusäätiön myöntämän 5 000 euron kannustinpalkinnon, oman osaston Muotimessuilta sekä oman sisääntulon Muotimessujen muotinäytöksistä. Kilpailun tavoitteena on kannustaa suomalaisia nuoria suunnittelijoita sekä tukea suomalaista vaatetusteollisuutta.
Suinulan rautatieasema
Suinulan rautatieasema on lakkautettu rautatieliikennepaikka -radalla Kangasalan Suinulan kylässä.
Asema avattiin alun perin pysäkkinä vuonna 1883, ja se on yksi rataosan alkuperäisiä liikennepaikkoja. Pysäkkirakennus valmistui samana vuonna, ja sitä laajennettiin vuonna 1907. Asemaksi pysäkki kuitenkin korotettiin jo vuonna 1888, ja sen jälkeen asemapäällikkönä toimi muun muassa Gustaf von Numers.
Henkilöliikenne Suinulassa lopetettiin toukokuussa 1990, samanaikaisesti Ruutanan ja Siitaman pysähdysten kanssa. Tavaraliikennettä asemalla oli vuoteen 1993 asti, ja itse liikennepaikka lakkautettiin vuonna 2001 kun Havisevaan parin kilometrin päähän valmistui uusi raiteenvaihtopaikka. Aseman ratapiha on purettu, ja asemarakennus sekä sen piha-alue on yksityisomistuksessa.
Venäjän naisten koripallomaajoukkue
Venäjän naisten koripallomaajoukkue edustaa Venäjää koripallon naisten maajoukkuekilpailuissa. Sitä hallinnoi Venäjän koripalloliitto.